Česko-slovenské národné vodnopólové družstvo mužov

Česko-slovenské národné vodnopólové družstvo mužov bolo národné družstvo mužov, ktoré reprezentovalo Česko-Slovensko v rokoch 1919 až 1992 v medzinárodných vodnopólových súťažiach a priateľských zápasoch. Fungovalo pod záštitou Československého amatérskeho plaveckého zväzu (ČsAPZ) v rokoch 19191990 a neskôr pod Zväzom vodného póla ČSFR v rokoch 19901992. Za jeho najlepšie výsledky možno považovať semifinálovú účasť na Olympijských hrách 1924 či piate miesto na Majstrovstvách Európy 1931. 

Nástupníckymi reprezentáciami česko-slovenského družstva sa v roku 1993 stali  a .

Vrcholné podujatia 
Na Olympijských hrách sa česko-slovenské družstvo predstavilo päťkrát. Prvýkrát sa zúčastnilo Letných olympijských hier 1920, ale po dvoch prehrách skončilo na 10. mieste. Na svojej olympiáde v roku 1924 dokázalo zvíťaziť nad  a vo štvrťfinále nad , ale po dvoch prehrách skončilo napokon na 7. mieste, čo je jeho najlepšie umiestnenie na OH. V roku 1928 v Amsterdame prehralo preliminačný zápas so  a nedostalo a do štvrťfinále turnaja. Pred 2. svetovou vojnou sa zúčastnilo ešte Letných olympijských hier 1936 v Berlíne, kde sa neprebojovalo zo základnej skupiny (dokázalo zvíťaziť iba nad ) a skončilo celkovo na 11. priečke zo šestnástich prihlásených družstiev. Od roku 1948 do 1988 sa nezúčastnilo OH, resp. sa nedokázalo na ne kvalifikovať. V roku 1992 sa družstvo dostalo na svetovú kvalifikáciu v kanadskom Calgary, keď nahradilo vylúčené . Na OH sa kvalifikovalo z posledne možného 6. miesta. Na samotných olympijských hrách však prehralo všetkých 7 zápasov a skončilo posledné.

Na Majstrovstvá sveta sa družstvo nedokázalo kvalifikovať ani raz. 

Na Majstrovstvách Európy sa družstvo predstavilo spolu 11-krát. Prvýkrát to bolo na 2. ME v Taliansku 1927. V roku 1931 dosiahlo vo Francúzsku svoje najlepšie umiestnenie, keď po víťazstvách nad  a domácim  skončilo piate. V roku 1970 sa turnaja ME nezúčastnilo, preto bolo v nasledujúcom šampionáte v roku 1974 nasadené do B turnaja, ktorý aj vyhralo, čo znamenalo celkové 9. miesto. Toto umiestnenie o 4 roky zopakovalo, ale vinou neúčasti na nasledujúcich podujatiach ME sa neprebojovalo do elitného turnaja ME. V roku 1987 bolo dokonca nasadené až do C turnaja, ktorý vyhralo. O 2 roky neskôr sa výkonnostné turnaje zlúčili do jediného turnaja, na ktorých česko-slovenské družstvo dokázalo zvíťaziť v 4 stretnutiach (z nich najcennejšie sú víťazstvá nad  a v boji o 7. miesto nad ) a skončilo celkovo siedme. Európsky šampionát v roku 1991, na ktorom skončilo desiate, bol pre družstvo posledný.

Výsledky 
Olympijské hry

Majstrovstvá sveta

Majstrovstvá Európy

Dunajský pohár
 1972: 1. miesto
 1973: 1. miesto
 1974: 1. miesto
 1975: 1. miesto
 1984: 2. miesto
 1985: 1. miesto
 1986: 1. miesto
 1987: 1. miesto
 1988: 1. miesto
 1989: 2. miesto
 1990: 3. miesto

Ostatné turnaje
 1. miesto na Romanian Cup 1983
 1. miesto na Varna Television Cup 1983
 4. miesto na Havana Cup 1984
 3. miesto na Waršava Cup 1984
 3. miesto na Carpatia Cup v Pitesti 1984
 5. miesto na Varna Television Cup 1984
 3. miesto na Slovenska Plaža v Budve 1985
 3. miesto na Carpatia Cup 1985
 4. miesto na Waršava Cup 1985
 1. miesto na Waršava Cup 1986
 3. miesto na Carpatia Cup v Bukurešti 1986
 3. miesto na Waršava Cup 1987
 2. miesto na Grand Prix v Lodž 1986
 2. miesto na Istanbul Meet 1986
 2. miesto na Denmark Open Cup 1987
 3. miesto na Carpatia Cup v Bukurešti 1987
 4. miesto na President Cup v Lodž 1987

Referencie 

 todor66.com 
 Vodné pólo na Slovensku

Pozri aj 
 Slovenské národné vodnopólové družstvo mužov
 České národné vodnopólové družstvo mužov

Národné vodnopólové družstvá
Vodné pólo
Vodné pólo v Česku
Vodné pólo na Slovensku